દિલ્હી ખાતે, જમ્મુ કાશ્મીરના મુખ્યમંત્રી મહેબૂબા મુફ્તી આજે વડાપ્રધાન નરેન્દ્ર મોદીને મળ્યા હતા. જે બાદ તેમણે મીડિયાને જણાવ્યું હતું કે વડાપ્રધાન પણ કાશ્મીરના પ્રશ્નોને લઇને ચિંતત છે. સાથે જ તેમણે કાશ્મીરના લોકો અને નેતાઓને અપીલ કરી હતી કે તે કાશ્મીરમાં શાંતિ જાળવે. વધુમાં મહેબૂબાએ પાકિસ્તાન પર આરોપ લગાવતા કહ્યું હતું કે પાકિસ્તાન કાશ્મીરી યુવાનોને ભ્રમિત કરી રહ્યું છે. અને આમ કરીને પાક. ભારત સાથે વાતચીત કરવાનો મોકો પણ ગુમાવી રહ્યું છે.